**Задания для 5-8 классов на 3-ий тур 2015 -16 г.**

**1.Тел – нимәгә хеҙмәт итә? Телдең көсөн өҙөктәге ҡайһы һүҙҙәрҙән, һүҙбәйләнештәрҙән асыҡ күреп була? Текстан бер составлы һөйләмдәрҙе билдәләргә, һөйләмдәрҙә ни өсөн һыҙыҡ ҡуйылғанын аңлатып, яуап яҙырға.**

Тел! Һүҙ!.. Татлы тел. Әсе тел. Матур тел. Тура һүҙ. Тапҡыр һүҙ. Донъяла телдең икһеҙ-сикһеҙ көсө менән ярышырҙай тағы ниндәй көс бар икән?

Тел кешенең уй-фекере менән тығыҙ бәйләнештә йәшәй. Ул кешенең күмәк хеҙмәтендә барлыҡҡа килгән. Тел – донъя культураһының ижадсыһы, ул бер генә кешенең түгел, ә халыҡтың, хатта бөтә кешелектең эшмәкәрлеген туплаусы ла, уның менән идара итеүсе лә.

Һүҙ, телмәр – йәнлеме ул, яҙмамы – кешеләр араһында иң мөһим аралашыу сараһы. Тел менән кешеләр үҙ-ара фекер алышалар*. ( Яуап;Тел -аралашыу ҡоралы, тел быуындар бәйләнеше вазифаһын да үтәй. 1 составлы һөйләмдәр;* Тел! Һүҙ!.. Татлы тел. Әсе тел. Матур тел. Тура һүҙ. Тапҡыр һүҙ. Тел – донъя культураһының ижадсыһы, ул бер генә кешенең түгел, ә халыҡтың, хатта бөтә кешелектең эшмәкәрлеген туплаусы ла, уның менән идара итеүсе лә.( эйә лә хәбәр ҙә бер үк һүҙ төркөмөнән килгән) Һүҙ, телмәр – йәнлеме ул, яҙмамы – кешеләр араһында иң мөһим аралашыу сараһы. Тел менән кешеләр үҙ-ара фекер алышалар(.( эйә лә хәбәр ҙә бер үк һүҙ төркөмөнән килгән )

**2. Һөйләмдәрҙәге эйәлек затындағы исемдәрҙе билдәләп, дөрөҫ яуап яҙығыҙ:**

1. Әсәм биргән туған тел, атам биргән ҡорал тел.

2. Әсә теле бер булыр.

3. Иләк һорарға ла тел кәрәк.

4. Кеше күрке – йөҙ, йөҙҙөң күрке – күҙ, уйҙың күрке – тел, телдең күрке – һүҙ.

5. Тел – белемдең асҡысы, аҡылдың баҫҡысы.

6. Яуап:Туған телем – иркә гөлөм, киңдер һиңә күңел түрем.

**3. Шиғырҙа һүҙбәйләнештәрҙе табырға, эйәртеүсе һәм эйәреүсе һүҙҙәрҙе билдәләргә, эйәртеүсе һүҙҙәрҙең ниндәй һүҙ төркөмөнән килгәнен билдәләргә:**

Күңелемә бигерәк яҡын

Ҡыңғырау ҡағыштары,

Көмөш тауыш, еҙ ҡыңғырау –

Ерҙең шат тауыштары.

Сыңғыр-сыңғыр был сыңдарҙа

Бар шишмәнең йырҙары,

Бар ҡояшлы иртәләрҙең

Алтын-көмөш нурҙары *(Р. Шәкүр). Яуап : эйәртеүсе һүҙ исемдән килгән*

**4. Текстағы һөйләмдәрҙән ҡылым йүнәлештәрен табырға, ялғауҙарын билдәләргә, ниндәй йүнәлеш икәнен аңлатып яуап яҙырға:**

Яҙһылыуым!

Тәүҙә, ҡыҙым, мине һөйөндөр, (йөкмәтеү)

Аҫыл кейемдәргә кейендер. йөкмәтеү)

Ҡыуандырып барлыҡ дуҫтарың,

Һайрап торһон(ҡайтым) моңло ҡоштарың.

Пар нур яғып, мине йылындыр. йөкмәтеү)

Тауҙар үҙәненән көрөндәр

Шау-гөр килеп аҡһын(ҡайтым) бөгөндән.

Яҙһылыуҡай шат йыр йырлата, төшөм

Моңло ҡошсоҡтарын һайрата,төшөм)

Баҫыуҙарҙа иген сәстерә, төшөм)

Ужымдарҙы ҡарап үҫтерә. (төшөм)

Ер-әсәнең йөҙө асыла төп

Яҙһылыуға рәхмәт белдерә төп*(С. Кулибай).*

**5.** **Текстан уртаҡ ҡылымдарҙы табырға, яһалышын аңлатып, яуап яҙырға:**

Һәр ата-әсә үҙ балаһына сәңгелдәктә үк туған телендә бишек йырын ишеттерергә, уның тәүге өнөн үҙ телендә әйттерергә ынтылырға бурыслы. Бала туған телендә йырларға, әкиәттәр, йомаҡтар белергә, бейеүҙәрҙе лә өйрәнеп, милли һауа рухында һулап, һутлы һыуын эсеп үҫергә тейеш.

Артабан уға мәктәптә үҙ телендә уҡырға, яҙырға өйрәнеүе лә еңел буласаҡ. Туған теле нигеҙендә рус телен, сит телдәрҙе, башҡа халыҡтарҙың телдәрен еңел үҙләштерәсәк. Бер теллелектән – күп теллелеккә! Был йәмғиәтебеҙҙең ынтылышына әйләнһен ине. Яуап : -ырға,- ергә ялғауҙары ярҙамында яһалған)

**6. Шиғырҙа дөрөҫ итеп тыныш билдәләрен ҡуйырға, өндәш һүҙҙәрҙе табып, дөрөҫ яуап яҙырға:**

Эй, үҙәк өҙгөс тауышлы моңло, зарлы, мандолин,

Килсе, моңлансы өҙөп, бер мин дә тыңлап моңланыйым.

Һин минең йән серҙәшем, йән моңдашымһың, мандолин,

Сергә бөткән, моңға бөткән зарлы тауышың - йәнгә им (ш. Бабич).

**7.** **Түбәндә бирелгән һөйләм төҙөлөшө буйынса ниндәй?**

Донъя матурланып, яҡтырып киткәнджәй була, һәм үҙе лә һиҙмәҫтән йылмайып ебәрә *(Ф. Иҫәнғолов).(Теркәүесле теҙмә ҡушма һөйләм)*

**8.** **Хәҙерге башҡорт телендә бер төркөм ҡайһы бер үҙләштерелгән һүҙҙәрҙәге процесс әйтелешен еңелләштереү өсөн дөрөҫ яҙылышта ла ҡабул ителгән. Түбәндәге һөйләмдә шул һүҙҙе табырға, был күренеш нисек атала?**

Ултырабыҙ болондарҙа ап-аҡ эшләпә ( протеза)кейеп;

Ололар ҙа, кеселәр ҙә йыялар беҙҙе һөйөп (Йомаҡ).

**9. Башҡорт телендә һүҙ эсендәге һуҙынҡы өндәрҙең ярашыуына төрлө фонетик процестар ҡарай. Түбәндәге һөйләмдәрҙә ошо процесҡа ҡараған һүҙҙәрҙе табырға һәм нисек аталыуын билдәләргә:**

Ҡорҙоң ҙурлығы өйрәктәй. Яңғыҙ ҙа, күмәкләшеп тә йөрөйҙәр. Яҙғыһын ата ҡорҙар аҡландарға уйынға сыға. Төҫө күкһел ҡара, ҡанаттары аҡ һыҙыҡлы ҡара-көрән, ҡойроҡ төбө аҡ. Ҡара ҡойроҡ ҡауырһындары ике яҡҡа айырылып тора. Ҡыҙыл ҡашы бар. Аяҡтары бармаҡтарына тиклем йөнлө. Инә ҡор ҡара һәм көрән һыҙыҡлы буҙ төҫтә. Ҡорҙар төрлө үлән орлоҡтары, еләк, ағас бөрөһө менән туҡлана. Йәшәү урыны – ҡайынлыҡ, һирәк ҡарағайлыҡ *(Э.Ф. Ишбирҙин). Яуап: ирен гармонияһы*

**10. Нөктәләр урынына тейешле хәрефтәр ҡуйып яҙырға:**

Ашъ…яулыҡ, меңь…япраҡ, бир…ьяҡ, аръ…яҡ, янъ…ял, ҡалъ…я, алъ…юҫыҡҡа, буръ…яҡ, төнь…яҡ, көнь…яҡ, дон…ъя, ҡулъ…яулыҡ, ал…ъяпҡыс, даръ…я, ҡуш…ъяулыҡ, ҡул..ъ

яҙма, йыл…ъяҙма, Ил…ьяс.

**11. Нөктәләр урынына тейешле хәрефтәр ҡуйып яҙырға, тартынҡыға тамамланған һүҙҙәргә һуҙынҡы менән башланған ялғауҙар ҡушылғанда ниндәй процесс күҙәтелә:**

1. Дуҫлығ…ыңды ҡайҙан беләйем – көлгән көндө килмәнең, туғанлығ…ыңды ҡайҙан беләйем – бөлгән көндө белмәнең.

2. Егет – йорттоң терә…ге, ҡыҙҙар – йорттоң биҙә…ге.

3. Ирҙәр мал та…ба, ҡатындар ҡапсыҡ тег…ә.

4. Иҫәб…енә күрә хисаб…ы, килеһенә күрә киле һаб.ы.

5. Ишленең мең ғәйе.б.е йыуылыр, яңғыҙҙың бер хатаһы мең булыр.

6. Иҫәб..е юҡтың бары ла теүәл. ( Һаңғырау тартынҡыларға ялғау ҡушылғанда яңғырауға әйләнәләр)

**12. Телмәр ағышында тартынҡы өндәр бер-береһе менән яраҡлашып, оҡшашып киләләр. Был фонетик процесс нисек атала? Түбәндә бирелгән һөйләмдә ошо процесты раҫлаусы һүҙҙәрҙе билдәләп күрһәтергә:** Ҡыштың тағы үҙ йәме. Тирә-яҡтың аҡ төҫкә инеүенәнме, донъя иркенәйеп, киңәйеп киткәндәй *(Ә. Хәкимов).* Яуап: ассимиляция

**13. Тел белеменең һүҙ төҙөлөшөн һәм һүҙҙәрҙең яһалыу юлдарын өйрәнә торған бүлеге нисек атала, һөйләмдә ошо процесты күрһәтеүсе һүҙҙәрҙе билдәләргә:**

Йәй – йән күрке. Тотош хазина – ҡыш.

Яҙ – һабантуй. Моңһоу – көҙ генә.

Көҙҙөң тымыҡ һары һағышына –

Нағышына көҙҙөң түҙ генә *(Р. Ғарипов).( Морфемика һәм һүҙьяһалыш)*

**14. Текстағы һөйләмдәрҙән затлы һәм затһыҙ ҡылымдарҙы табып, дөрөҫ яуап яҙырға:**

Май айы ине. Күк йөҙө, яңы ғына йыуып,( хәл ҡылым) синькалап ҡуйған шикелле, бөтә киңлектәре зәңгәрһыуланған( 3 зат) Тик офоҡ тирәһендә генә селтәргә оҡшаған оҙонса йоҡа аҡ болоттар һуҙыла.( 3 зат) Ел булмағанлыҡтан, ойоп( хәл ҡылым) ҡына ята ( 3 зат)улар. Яҙ ҡояшы яңы шытып сыҡҡан( сифат ҡылым) бәпкә үләндәренә ҡапланған ( сифат ҡылым)ауыл урамдарын, әле йәшәреп өлгөрмәгән( сифат ҡылым) тау биттәрен йомарт нурҙары менән иркәләй.( 3 зат)

Яландарҙа эш гөрләй.( 3зат) Сәсеү бара.( 3 зат) Ололар барыһы ла тиерлек баҫыу эшендә. Ауылда ҡарт-ҡоро ла бала-саға ҡалған ( 3 зат) *(Ғ. Әмири).*

**15. Ҡапма-ҡаршы мәғәнәле һүҙҙәрҙе табып, уларҙың ниндәй һүҙ төркөмөнән икәнен яҙырға:**

Бөтә нәмә була ике яҡлы:

Ике яҡлы ҡапма-ҡаршылыҡ,

Изгелеккә ҡаршы – яуызлыҡ,

Яманлыҡҡа ҡаршы – яҡшылыҡ.

Дарыу ҡаршы тора ағыуға,

Тоғролоҡҡа ҡаршы хыянат,

Йүнһеҙ әйләнә алмай арыуға,

Яҡшатыңды керләй яманат *(В. Әхмәҙиев). Яуап : исемдән килгәндәр*

**16. *Митинг, меню, Сочи, грипп*** һүҙҙәрен эйәлек һәм сығанаҡ килеш менән үҙгәртергә. ( Яуап: митингының, менюның, Сочиның, гриптың, митингынан, менюнан, Сочинан, гриптан)

**17. Предметтарҙы, уларҙың билдәләрен, эш-хәрәкәтте, һанды атап килеүсе һүҙҙәр нисек аталалар, һәм улар һөйләмдә нисек аталалар? ( Яуап: Предмет- исем, һөйләмдә эйә , билдә - сифат , һөйләмдә аныҡлаусы, эш-хәрәкәт – ҡылым , һөйләмдә - хәбәр , һан - иҫәпте белдерә, һөйләмдә йә аныҡлууаусы, йә хәл )**

**18.** Кешеләрҙең төрлө хис-тойғоларын, ихтыяр-теләген, кисерештәрен белдерә торған, һүҙ төркөмдәренән үҙҙәренә генә хас семантик һәм грамматик билдәләре менән айырылған һүҙҙәр нисек атала? ( Яуап: Ымлыҡтар)

**19. Һөйләмдә аҫтына һыҙылған һүҙ ниндәй һөйләм киҫәге һәм ниндәй һүҙ төркөмөнән килгән, составы буйынса ниндәй?**

Их, бигерәк йәмле шул был тирә!.. Ҡарайһың – ҡарап туя алмайһың… Тыңлайһың – тыңлап туя алмайһың: «Сылтыр-сылтыр… Геүүү-геүүү… Сырт-сырт…». Йәшел шәлгә бөркәнгән ағас ботаҡтарына ҡунған ҡоштар сутылдаша: «Сут-сут-сут… Пи-пи-пи…Фит-фит-фит… Фю-фю-фю… Си-си-си…». Ниңәлер зарығып кәкүк саҡыра: «Кә-күүүк, кә-күүүк, кә-күүүк». Ҡайҙалыр өкө өңкөлдәй, һайыҫҡандар шыҡырлай *(Я. Хамматов буйынса).* ( Яуап : хәбәрҙәр ҡылымдан килгән)

**20.** Алда һөйләнәсәк һәм күрһәтеләсәк күренештең, ваҡиғаның урынын, ваҡытын, фонын тасуирлау йәки предметты атап йөрөтөү өсөн ҡулланылған бер составлы һөйләм нисек атала? **( Яуап : Атама һөйләм)**